open-index/open-wikipedia-markdown huggingface dataset:
Eparquía católica ucraína de Chicago

A **eparquía de San Nicolao de Chicago** (en latín: *Eparchia Sancti Nicolai Chicagiensis Ucrainorum*) é unha sé da Igrexa Católica Bizantina Ucraína, igrexa particular católica, sufragánea da arquieparquía de Filadelfia. En 2010 contaba 10.500 bautizados. Dende abril de 2017 o bispo é Venedykt Aleksiichuk.

## Territorio 
A eparquía ten xurisdición sobre os fieis da Igrexa Católica Bizantina Ucraína nos Estados Unidos occidentais, ao oeste de Ohio e dos ríos Missouri e Mississippi e está presente nos estados de Arizona, California, Colorado, Hawai, Illinois, Indiana, Kansas, Míchigan, Minnesota, Missouri, Nebraska, Dacota do Norte, Oregón, Texas, Washington e Wisconsin.

O territorio está subdividido en 38 parroquias, e a sé eparquial é a cidade de Chicago, onde se atopa a catedral de San Nicolao.

## Historia 
A eparquía foi erixida o 14 de xullo de 1961 coa bula pontificia *Byzantini ritus* do papa Xoán XXIII, en territorios da arquieparquía de Filadelfia.

## Episcopoloxio 
* Jaroslav Gabro (14 de xullo de 1961 - 28 de marzo de 1980, finado)
* Innocent Lotocky (22 de decembro de 1980 - 2 de xullo de 1993, retirado)
* Michael Wiwchar (2 de xullo de 1993 - 20 de novembro de 2000, nomeado bispo de Saskatoon)
** *Administrador apostólico: Michael Wiwchar (20 de novembro de 2000 - 25 de marzo de 2003)*
* Richard Seminack (25 de marzo de 2003 - 16 de agosto de 2016, finado)
* Venedykt Aleksiichuk (20 de abril de 2017 - actualidade)
Désiré Beaurain

**Désiré Beaurain**, nado o 2 de setembro de 1881 e finado o 1 de setembro de 1954, foi un tirador de esgrima belga, gañador de dúas medallas olímpicas.

## Traxectoria 
Participou nos Xogos Olímpicos de 1908 co equipo belga de espada, quedando en terceiro lugar tras Francia e Gran Bretaña e levando a medalla de bronce. Nos Xogos Olímpicos de 1924 competiu co equipo belga de florete que levou a medalla de prata.
Oblivion (filme de 2013)

***Oblivion*** é un filme estadounidense de ciencia ficción dirixido por Joseph Kosinski que se estreou no 2013. Baséase na novela gráfica homónima de Joseph Kosinski. O filme foi coescrito, producido e dirixido por Kosinski. Está protagonizado por Tom Cruise. Foi estreado nos Estados Unidos o 19 de abril de 2013.

## Sinopse 
Ano 2073. Hai máis de 60 anos a Terra foi atacada; gañouse a guerra, pero a metade do planeta quedou destruído, e tódolos seres humanos foron evacuados. Jack Harper (Tom Cruise), un antigo astronauta, é un dos derradeiros homes que a habitan. É un enxeñeiro de drons que participa nunha operación para extraer os recursos vitais do planeta. A súa misión consiste en patrullar diariamente os ceos. Un día, rescata a unha descoñecida dunha nave espacial e vese obrigado a reconsiderar as súas conviccións máis profundas.

## Personaxes 
* Tom Cruise como Comandante Jack Harper, técnico que repara os drons dos aliens que cazan os últimos humanos que viven entre as ruínas da Terra.
* Morgan Freeman como Malcolm Beech, líder da resistencia na Terra.
* Olga Kurylenko como Julia Rusakova, astronauta e muller de Jack antes da invasión.
* Andrea Riseborough como Victoria Olsen, oficial de comunicacións de Jack, amante e antiga co piloto.
* Nikolaj Coster-Waldau como Sykes, militar da resistencia.
* Melissa Leo como Sally, controladora da misión de Jack e Victoria.
* Zoë Bell como Kara, soldado da resistencia.

## Notas 
## Véxase tamén 
### Ligazóns externas 
* 
* Ficha en RottenTomatoes
Ferdinand Feyerick

**Ferdinand Feyerick**, nado en Gante o 27 de xaneiro de 1865 e finado na mesma cidade o 12 de setembro de 1920, foi un tirador de esgrima belga, gañador dunha medalla olímpica.

## Traxectoria 
Participou nos Xogos Olímpicos de 1908 como compoñente do equipo belga de espada que quedou en terceiro lugar tras Francia e Gran Bretaña, levando a medalla de bronce. É o pai do tamén tirador Robert Feyerick.
Carmelo Carmet

**Carmelo Félix Camet**, nado o 29 de outubro de 1904 e finado o 22 de xullo de 2007, foi un tirador de esgrima arxentino, gañador dunha medalla olímpica.

## Traxectoria 
Fillo do tirador Francisco Carmelo Camet, que competira nos Xogos Olímpicos de 1900, comezou a practicar esgrima de neno guiado por seu pai. Estudante de dereito, en 1922 representou a Arxentina nas denominadas Olimpiadas Latinoamericanas, celebradas con motivo do centenario da declaración da independencia do Brasil, e a Arxentina foi a primeira en espada, florete e sabre. En 1926 gañou o campionato arxentino, e estivera a piques de ir ás Olimpiadas de 1924 pero si fixo parte da delegación arxentina nos Xogos Olímpicos de 1928, como suplente no equipo de florete composto por Roberto Larraz, Luis Lucchetti, Raúl Anganuzzi e Héctor Lucchetti. Non participou nas dúas primeiras roldas, pero substituíu a Héctor Lucchetti no enfrontamento con Bélxica e en todos os seguintes. O equipo gañou a medalla de bronce.
Diocese católica latina de Pittsburgh

A **Diocese de Pittsburgh** (en latín *Dioecesis Pittsburgensis*) é unha diocese da Igrexa Católica Latina, estabelecida en Pensilvania o 11 de agosto de 1843. A diocese inclúe 215 parroquias nos condados de Allegheny, Beaver, Butler, Greene, Lawrence e Washington. A súa catedral é a Catedral de Saint Paul.

## Historia 
A diocese de Pittsburgh foi erixida polo papa Gregorio XVI en territorios da diocese de Filadelfia o 11 de agosto de 1843. Cedeu territorio para a creación da diocese de Erie o 29 de xullo de 1853. A diocese de Altoona foi erixida o 30 de maio de 1901 e a diocese de Greensburg o 10 de marzo de 1951, en terreos da diocese de Pittsburgh.

## Episcopoloxio 
### Bispos diocesanos 
# Michael O'Connor, SI (1843–1853) (1854–1860)
# Michael Domenec, CM (1860–1876)
# John Tuigg (1876–1889)
# Richard Phelan (1889–1904)
# Regis Canevin (1904–1920)
# Hugh Charles Boyle (1921–1950)
# John F. Dearden (1950–1958)
# John J. Wright (1959–1969)
# Vincent Martin Leonard (1969–1983)
# Anthony J. Bevilacqua (1983–1987)
# Donald W. Wuerl (1988–2006)
# David A. Zubik (2007–actualidade)

## Notas
Robert Hennet

**Robert Hennet**, nado o 22 de xaneiro de 1886 e finado en 1930, foi un tirador de esgrima belga, gañador dunha medalla olímpica.

## Traxectoria 
Participou nos Xogos Olímpicos de 1912 co equipo belga de espada que gañou a competición e levou a medalla de ouro. Competiu tamén nos Xogos Olímpicos de 1920 e foi cuarto en sabre por equipos e sétimo en sabre individual.
Matres e Matronas

[miniatura|Relevo en terracota dunhas *Matres*, de [Bibracte, cidade dos Aedui, Galia.]]
As **Matres** (latín "nais") e **Matronas** (latín "matronas" As matres xermánicas teñen unha conexión cos mitos das dísir, valquirias e norns, das cales tense constancia en fontes literarias do século XIII. e tamén na antiga cultura romano-celta de Pannonia, na inscrición *Nutrices Augustae* atopada en Ptuj, Baixa Estiria.

## Notas 
## Véxase tamén 
### Bibliografía 
*
*
;Bibliografía adicional
*
* Spickermann, Wolfgang. "NOUVELLES RÉFLEXIONS RELATIVES À LA GENÈSE ET AUXVECTEURS DU CULTE MATRONAL DANS LA RÉGION DU RHIN INFÉRIEUR." Cahiers Du Centre Gustave Glotz 13 (2002): 141-67.  www.jstor.org/stable/24359212.
Esgrima nos Xogos Olímpicos de 1928

Nos **Xogos Olímpicos de 1928** celebrados en Ámsterdan realizáronse sete probas de esgrima, seis en categoría masculina e unha en categoría feminina.

## Medalleiro 
### Categoría masculina 
### Categoría femenina 
## Nacións participantes 
Un total de 259 tiradores (232 homes e 27 mulleres) de 27 nacións competiron nos Xogos de Ámsterdan:

*  (9)
*  (6)
*  (21)
*  (2)
*  (6)
*  (7)
*  (10)
* 20px Exipto (8)
*  (2)
*  (20)
*  (13)
*  (19)
* 20px Grecia (5)
*  (17)
* 20px Italia (18)
* 20px Iugoslavia (2)
*  (2)
*  (20)
*  (5)
*  (6)
*  (7)
*  (8)
*  (9)
*  (8)
*  (9)
*  (4)
*  (16)

## Medalleiro por países 
## Notas 
## Véxase tamén 
### Ligazóns externas 
* www.olympic.org - Buscador olímpico
Moncho

**Moncho** é o hipocorístico do antropónimo masculino **Ramón**. Pode referirse a:

***Moncho Encinas**, futbolista e adestrador galego (1893 - 1967)
***Ramón Gil Sequeiros**, futbolista galego (1897 - 1965);
***José Ramón Abal Varela**, político galego (1920 - 2013)
***Moncho Cociña**, empresario e político galego (1931 - 1996);
***Moncho Valcarce**, sacerdote e político galego (1935 - 1993);
***Ramón Rodríguez Ares**, político galego (n. 1940);
***Ramón Calabuch Batista**, cantante de boleros catalán (n. 1940);
***Moncho Borrajo**, humorista galego (n. 1949);
***Moncho Reboiras**, político galego (1950 - 1975);
***Moncho Carnero**, futbolista e adestrador galego (n. 1953);
***Moncho de Fidalgo**, escritor galego (n. 1955);
***Moncho López**, adestrador de baloncesto galego (n. 1969);
***Moncho Fernández**, adestrador de baloncesto galego (n. 1969);
***Moncho Iglesias**, escritor galego (n. 1974);
.mn

**.mn** é o código de dominio de Nivel Superior xeográfico (ccTLD) para Mongolia.

## Segundo dominio ccTLD 
No ano 2012 rexistrouse un novo dominio ccTLD para Mongolia, pensado para aquelas páxinas escritas na lingua local. O dominio .мон utiliza os caracteres cirílicos da lingua mongol. Os rexistros comezaron en maio de 2014.

## Notas
.nc

**.nc** é o Dominio de Nivel Superior xeográfico (ccTLD) para Nova Caledonia.

O dominio **.nc.us** é usado no estado de Carolina do Norte, EUA e o dominio **.nc.tr** é usado na República Turca do Norte de Chipre.
Loucetios

Na relixión celta, **Loucetios** (Latinizado como **Leucetius**) foi un deus dos galos identificado co romano Marte. Arredor dunha ducia de inscricións na súa honra foron atopadas, principalmente no leste da Galia, cunha particular concentración entre os vangiones (unha tribo do Rin). Mars Loucetios é acompañado por Nemetona. Foron atopadas inscricións dedicadas a el en Bath e Angers.

O nome *Loucetios* pode ser unha variación da raíz protoindoeuropeo **leuk-* ("brillar"). Presumiblemente é análogo do osco *Loucetius*, "dador de luz", un epíteto de Xúpiter.

## Notas
Fernand de Montigny

**Fernand de Montigny**, nado en Anzegem o 5 de xaneiro de 1885 e finado en Anveres o 2 de xaneiro de 1974, foi un arquitecto, tirador de esgrima e xogador de hóckey belga, gañador de cinco medallas olímpicas.

## Traxectoria 
Participou nos Xogos Intercalados de 1906 e como membro do equipo de espada belga logrou unha medalla de bronce. Nos Xogos Olímpicos de 1908 repetiu o bronce en espada por equipos e participou tamén en esgrima nos Xogos Olímpicos de 1912. Nos Xogos Olímpicos de 1920 gañou dúas medallas de prata en espada e sabre por equipos, ademais dun bronce como parte do equipo belga de hóckey sobre herba. Foi ademais o arquitecto do Estadio Olímpico de Anveres. Como arquitecto foi tamén responsable da restauración do que se salvou da demolición de 1941 do antigo convento de Neufmoustier na cidade de Huy

## Notas
.ru

**.ru** é o Dominio de Nivel Superior xeográfico (ccTLD) para Rusia. Rusia tamén ten o dominio .рф en cirílico.
.sg

**.sg** é o Dominio de Nivel Superior xeográfico (ccTLD) para Singapur. É administrado polo Singapore Network Information Centre.
.tf

**.tf** é o Dominio de Nivel Superior xeográfico (ccTLD) para Terras Austrais e Antárticas Francesas.
.ve

**.ve** é o Dominio de Nivel Superior xeográfico (ccTLD) para Venezuela, creado o 7 de marzo de 1991 e actualizado o 15 de xullo de 2015.

O Centro de Información de Rede de Venezuela (NIC.VE) é o responsable da administración do espazo de nomes de dominio asignado para a República Bolivariana de Venezuela (VE), onde se mantén un sistema electrónico de rexistro de nomes de dominio e opérase unha rede de servidores, que provén á comunidade de usuarios de Internet dunha plataforma sólida e de confianza para manter a súa presenza na rede global de Internet.

## Notas
Ghost in the Shell (filme de 1995)

é un filme xaponés dirixido por Mamoru Oshii que se estreou en 1995. Baséase no *manga homónimo* de Masamune Shirow. A animación é obra de Production I.G, e o guión de Kazunori Itō. As voces de dobraxe orixinais son de Atsuko Tanaka, Akio Ōtsuka e Iemasa Kayumi. Unha versión actualizada chamada *Ghost in the Shell 2.0* foi estreada no 2008, con novo son e gráficos 3D por ordenador nalgunhas escenas.

*Ghost in the Shell* conta a caza da axencia de seguridade Sección 9 dun hacker coñecido como Puppet Master. Coa asistencia do seu equipo, Motoko Kusanagi atopa ó sospeitoso e mergúllase nunha complexa intriga política que tenta encubrir a identidade e a finalidade do Puppet Master.

O filme foi estreado o 18 de novembro de 1995 e recibiu, en xeral, críticas positivas. A súa animación foi louvada, mais non así o argumento, que foi cualificado de predecible. O filme casou impresións moi positivas en directores como os Irmáns Wachowski e James Cameron. Unha secuela indirecta deste filme, *Ghost in the Shell 2: Innocence*, foi estreada no 2004.

## Sinopse 
Ano 2029. Nunha enorme cidade asiática, unha muller cyborg policía investiga as sinistras actividades dun misterioso hacker, un supercriminal que está invadindo as autoestradas da información.

## Galardóns e nomeamentos 
* 1996: Festival de Sitges: Sección oficial longametraxes a concurso.

## Impacto cultural 
Larry e Andy Wachowski, creadores de *Matrix* e as súas secuelas, amosáronlle o filme ó produtor Joel Silver, dicindo, "Nós queremos facelo en real." A saga Matrix ten varios conceptos deste filme, como a chuvia dixital de datos, que está inspirada nos créditos de *Ghost in the Shell*, e o xeito mediante o cal a xente accede a Matrix a través de enchufes na caluga. Outros paralelismo atópanse en *Avatar* de James Cameron, en *A.I. Artificial Intelligence* de Steven Spielberg e en *Surrogates* de Jonathan Mostow.

## Notas 
## Véxase tamén 
### Ligazóns externas 
* 
* Ficha en AllMovie
.ye

**.ye** é o dominio de primeiro nivel xeográfico (ccTLD) para Iemen.

## Regulación do .ye 
Para rexistrar un dominio .ye cómpre ser unha empresa rexistrada no Iemen.  Porén, algúns rexistradores proporcionan un servizo de presenza local para clientes de procedencia non iemení. Os nomes de dominio deben estar aloxados no Iemen.

## Dominios de segundo nivel 
Hai oito dominis de segundo nivel:
* **com.ye**: entidades comerciais.
* **co.ye**: empresas.
* **ltd.ye**: sociedades limitadas.
* **me.ye**: individuos.
* **net.ye**: provedores de Internet.
* **org.ye**: entidades non comerciais.
* **pld.ye**: empresas públicas.
* **gov.ye**: Administración.

## Dominio secundario de primeiro nivel 
Utilízase ademais un segundo dominio de primeiro nivel para o Iemen, destinado a nomes de dominio no idioma logal. En marzo de 2011 rexistrouse con este propósito a secuencia اليمن., aínda que non se activou e os dominios de nivel inferior non se concederon nese momento.

## Notas 
## Véxase tamén 
### Ligazóns externas 
* IANA. Internet Assigned Numbers Authority. *(En inglés)*
.cs

**.cs** foi o Dominio de Nivel Superior xeográfico (ccTLD) de Checoslovaquia. Ao dividirse o país no ano 1993, República Checa e Eslovaquia recibiron os seus propios ccTLDs: .cz e .sk. O uso de .cs foi gradualmente desfasado e en xaneiro de 1995 desapareceu definitivamente este ccTLD.
Ahora Castilla

A plataforma **Ahora Castilla** (*Agora Castela* en galego) foi unha iniciativa dun conxunto de partidos e asociacións españolas de ideoloxía nacionalista castelá: Tierra Comunera-Partido Nacionalista Castellano-na actualidade Partido Castellano-, Izquierda Castellana, Tierra Castellana e Sopa Castellana que se fundou arredor dun manifesto coñecido como *o Manifesto de Alcalá* presentado o 28 de xaneiro de 2006 en Alcalá de Henares.
A idea da plataforma era aglutinar ao castelanismo para avanzar aos seus obxectivos básicos, que son os que se expoñen no manifesto e son a base da ideoloxía castelanista. A plataforma pretendía ser unha especie de trampolín para unha coalición política para as eleccións autonómicas do ano 2007. Na actualidade, nada queda en activo da plataforma *Ahora Castela*.

## Ideoloxía 
O manifesto é un resumo do que é esta ideoloxía política, en realidade non achegaba nada novo, senón chegar un acordo de mínimos para crear unha plataforma política para concorrer a unhas elección autonómicas. As principais ideas do manifesto eran::
* Articular iniciativas que se encamiñen á construción dun proxecto común castelán para as Comunidades Autónomas, que segundo o castelanismo son castelás; é dicir como fin último a consecución da unidade de Castela.
* Reactivar o proxecto de Consello de Comunidades Castelás, que os presidentes autonómicos de entón da Comunidade de Madrid: Alberto Ruiz-Gallardón, a Xunta de Castela e León: Juan José Lucas, e a Xunta de Comunidades de Castela-A Mancha: José Bono asinaron no ano 2000. Consello que tiña como obxectivo aumentar a colaboración económica e política entre estas Comunidades Autónomas, e que nunca chegou a materializarse. A idea da plataforma era sumar Cantabria e a Rioja á plataforma e converter este consello nunha especie de órgano que servise como punto de partida para a unificación das Comunidades Autónomas castelás nun só territorio.
* A recuperación das antigas delimitacións históricas dos territorios como as bisbarras e a superación da división provincial actual para avanzar cara á unidade de Castela.
* A recuperación, a difusión e a potenciación dunha identidade castelá e unha conciencia nacional castelá nas sociedades das Comunidades Autónomas castelás
* A recuperación, a protección e a potenciación da cultura e o folclore casteláns; a protección do patrimonio artístico-cultural e o medio
* A difusión da ideoloxía e a conciencia castelanista en Madrid.
* Construír iniciativas que avancen cara a unha España federal, na que Castela sexa un territorio unido e teña o seu peso.
* A creación dun bloque castelanista forte que se coordine para conseguir estes obxectivos, respectando a pluralidade e independencia dos compoñentes.

## Notas 
## Véxase tamén
### Ligazóns externas 
*Manifesto de Alcalá
.bv

**.bv** é o Dominio de Nivel Superior xeográfico (ccTLD) para a Illa Bouvet, a cal está deshabitada. É administrada por UNINETT Norit, pero non está en uso.
Jacques Ochs

**Jacques Ochs**, nado en Niza o 18 de febreiro de 1883 e finado en Liexa o 3 de abril de 1971, foi un artista e tirador de esgrima belga.
## Primeiros anos 
De orixe xudía, competindo tamén en tres probas individuais. En 1914 proclamouse campión mundial. Voluntario na primeira guerra mundial foi piloto e foi ferido de gravidade. En 1920 converteuse en profesor de pintura da Académie Royale des Beaux-Arts de Liexa,. Ochs documentou por medio de caricaturas a súa vida no campo, debuxando retratos dos seus compañeiros de infortunio. E mesmo o comandante do campo Philipp Schmitt ordenoulle realizar debuxos do campo e dos seus ocupantes, Ochs estaba obrigado a obedecer pero para realizalos facía os retratos en posición de sentado, para que as vítimas do campo puideran ter un momento de descanso mentres el os debuxaba. En 1942 polas xestións do gobernador militar de Bélxica Alexander von Falkenhausen, que entrara en contacto coa oposición que había no seo do exército alemán a Hitler, foi liberado do campo e Ochs grazas a SS flamengo que coñecía logrou sacar de alí algúns dos seus debuxos. Foi de novo arrestado en 1944 e internado, canda súa irmá, no Campo de Reagrupamento de Malinas, continuou alí a debuxar e puido evitar a deportación por mor dunha opinión "médica" que confirmaba que fora bautizado como protestante, polo que non podía ser xudeu. Cando as forzas británicas liberaron o campo quedou libre como resto dos prisioneiros. British forces.

## Despois da guerra 
Só un pequeno número dos seus debuxos sobreviviron á guerra pero Ochs usounos para reconstruír escenas do campo, publicándoo en forma de libro co título de *Breendonck – Bagnards et Bourreaux* en 1947. Ochs volveu dar clase en Liexa e continuou a pintar e debuxar. En 1948 entrou na Académie Royale des Sciences, des Lettres et des Arts de Belgique e foi membro da comisión de adquisicións dos Musées Royaux d'Art Moderne. Realizou numerosas exhibicións da súa obra, recibindo premios en recoñecemento da súa obra, entre elas a medalla de ouro na segunda Bienal de Menton en 1953 e a medalla de ouro [Médaille d'or das artes, ciencias e letras de París en 1959.

## Caricaturas en *Pourquois Pas?* 

|1910 Auguste Houzeau
|1911
|1931 Van Isacker
|1933 Louis de Lichtervelde

## Notas 
## Véxase tamén 
### Ligazóns externas 
* Biografía
* Holocaust through Art bio 
* Jews in Sports bio
.gb

**.gb** é o Dominio de Nivel Superior xeográfico (ccTLD) para Reino Unido.

Na practica, o .gb non se utiliza, utilízase o .uk.
.um

**.um** é o Dominio de Nivel Superior xeográfico (ccTLD) para as Illas Ultramarinas Menores Estadounidenses, que son: Illa Wake, Atol Johnston, Atol Midway, Arrecife Kingman, Atol Palmira, Illa Jarvis, Illa Baker, Illa Howland e Illa Navaza.
François Rom

**François Rom**, nado en 1869 e finado en 1953, foi un tirador de esgrima belga, gañador dunha medalla olímpica.

## Traxectoria 
Participou nos Xogos Olímpicos de 1908 de Londres co equipo belga de espada, que quedou tras Francia e Gran Bretaña en terceiro lugar, logrando a medalla de bronce.
.zr

**.zr** foi o Dominio de Nivel Superior xeográfico (ccTLD) de Zaire, pero Zaire renomeouse República Democrática do Congo en 1997 e .zr pasou a ser .cd. No 2001, .zr foi eliminado.
Ghost in the Shell 2: Innocence

***Ghost in the Shell 2: Innocence*** é un filme xaponés dirixido por Mamoru Oshii que se estreou no 2004. Secuela do filme de 1995 *Ghost in the Shell*. Baséase no manga homónimo de Masamune Shirow.

## Sinopse 
No ano 2032, a fronteira entre seres humanos e máquinas reduciuse a niveis case imperceptibles. Neste contexto, un cyborg detective da unidade antiterrorista (Batou) investigará o caso dun robot con forma de muller, creado exclusivamente para satisfacer desexos sexuais, que asasinou o seu propietario. Batou deberá indagar nas profundidades da conciencia humana e na sociedade do momento; onde a diferenza entre os robots e os humanos é extremadamente difusa.

## Galardóns e nomeamentos 
* 2004: Festival de Cannes: Nomeado á Palma de Ouro (mellor filme).
* 2004: Festival de Sitges: Sección oficial longametraxes a concurso.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Gaston Salmon

**Gaston Salmon**, nado en 1878 e finado en 1917, foi un tirador de esgrima belga, gañador dunha medalla olímpica.

## Traxectoria 
Participou nos Xogos Olímpicos de 1912 como membro do equipo belga de espada gañou unha medalla de ouro, competiu tamén en espada e sabre individual pero foi eliminado nas dúas na primeira rolda.
Lanza

Unha **lanza** é unha arma de hasta consistente nun pau de madeira, cunha cabeza en punta. A cabeza pode consistir simplemente nun remate agudizado do propio pau, como no caso das lanzas de bambú, ou pode estar feito dun material máis duro fixado ó pau, como sílex, obsidiana, ferro, aceiro ou bronce. Dende tempos antigos, o deseño máis común das lanzas de caza ou combate consiste nunha punta de metal con forma de triángulo ou folla. As cabezas das lanzas de pesca contan xeralmente con pugas e bordos serrados.

As lanzas poden ser divididas en dúas grandes categorías: as deseñadas para bater e empurrar en combate e as feitas para ser guindadas (comunmente referidas como xavelinas).

As lanzas foron empregadas ó longo da historia do ser humano como ferramenta de caza ou pesca e como arma. Como arma, pode empuñarse cunha man ou coas dúaa. Foi usada en practicamente todos os conflitos ata a idade moderna e foi probablemente a arma máis comunmente usada.

## Notas
Victor Willems

**Victor Willems**, nado o 19 de febreiro de 1877 e finado en 1918, foi un tirador de esgrima belga, gañador de dúas medallas olímpicas.
## Traxectoria 
Participou nos Xogos Olímpicos de 1908 co equipo belga de espada, quedando terceiro tras Francia e Gran Bretaña, logrando a medalla de bronce. Nos Xogos Olímpicos de 1912 competindo de novo en espada por equipos foi medalla de ouro.
.tp

**.tp** foi o Dominio de Nivel Superior xeográfico (ccTLD) de Timor Leste. Facía referencia a *Timor Portugués*, o ccTLD actúal é .tl
Esgrima nos Xogos Olímpicos de 1932

Nos **Xogos Olímpicos de 1932** celebrados na cidade dos Ánxeles realizáronse sete probas de esgrima, seis en categoría masculina e unha en categoría feminina.

## Medalleiro 
### Categoría masculina 
### Categoría feminina 
## Participating nations 
Un total de 109 tiradores (92 homes e 17 mulleres) de 16 nacións competiron nos Xogos dos Ánxeles:

*  (5)
*  (1)
*  (7)
* 20px Canadá (6)
*  (7)
*  (11)
*  (2)
*  (3)
*  (10)
* 20px Italia (14)
*  (10)
*  (2)
*  (6)
*  (1)
*  (3)
*  (21)

## Medalleiro por países 
## Véxase tamén 
### Ligazóns externas 
* www.olympic.org - Buscador olímpico
Igrexa Ceibe de Tonga

A **Igrexa Ceibe de Tonga** (en tongano: Siasi ʻo Tonga tauʻatāina; en inglés: Free Church of Tonga) é unha igrexa en Nukuʻalofa, a capital de Tonga. A igrexa foi establecida en 1885 polo Rei George Tupou I (antes Taufa'ahau Tupou I) e o Reverendo Shirley W. Baker. Orixinalmente co nome da Igrexa Wesleyana Ceibe de Tonga, converteuse na igrexa oficial do Estado.

A Raíña Salote e Rei Tupou IV foron bautizados na Igrexa Libre de Tonga. Os intentos de re-unificación en 1924 da Misión Wesleyana e a Igrexa Ceibe realizados pola Alteza Real a Raíña Salote na Igrexa Wesleyana ceibe de Tonga remataron con protestas.

## Notas
Aage Berntsen

**Aage Berntsen**, nado en Særslev o 16 de maio de 1885 e finado en Copenhague o 16 de abril de 1952, foi un médico, pintor, poeta e tirador de esgrima danés.

## Traxectoria 
Aage Berntsen era o fillo do político Klaus Berntsen, que anos despois sería primeiro ministro. Aage realizou o bacharalato na Borgerdydskolen en Copenhague, e tras graduarse en 1903 pasou á Universidade de Copenhaguen para estudar medicina ata a súa licenciatura en 1911. Foi o xefe do servizo de ambulancias danesas en París entre 1918 e 1919, foi axudante de cirurxía no Rigshopitalet de Copenhague (1921-1923) e foi *Korps-læge* (equivalente a tenente) do corpo médico do exército en 1922. En 1925 leu a súa tese de doutoramento sobre as varices nas pernas, titulada en danés *Om Varicer paa Underextremiteterne*. A partir de 1927 especializouse en cirurxía, ortopedia e flebectasia. Publicou tamén os manuais médicos *Lærebog i Orto­pædi* e *Ortopædisk Operationslære* en 1934 e 1948 respectivamente. obra coa que Aage gañou unha competición en 1917 organizada pola Dansk Korforening (Sociedade Coral Danesa) para unha obra relacionada coa historia ou a cultura danesa que había ser musicada polo compositor Carl Nielsen e que tivo a súa estrea en 1922. En 1923 publicou *Ungkarlens Visebog* e en 1929 *Den kostelige Gave* i 1929. Entre os premios que recibiu están o Holger Drachmann-legatet en 1941 e a Aarestrup-medaljen en 1950.

Como pintor expuxo na Exhibición de Arte de Autono de Copenhaguen en 1941.

## Notas
Curia Ducis

A expresión latina ***curia ducis*** (literalmente, *curia** do duque*) indica un órgano político-administrativo dedicado ao desempeño dalgunhas funcións políticas nas cidades italianas do medievo, gobernadas en forma de ducado. A institución, que se remonta aos ducados longobardos, sobreviviu e desenvolveuse sobre todo na República de Venecia.
## Ducados longobardos
Unha *curia ducis* existiu en distintas cidades italianas, sobre todo nas que foron sedes de duques longobardos.

Por exemplo, a *curia ducis* de Milán, que se cadra se remonta a Alboíno, estaba situada preto da *piazza Cordusio*, mentres que a de Brescia, segundo unha tradición que se remonta a Malvezzi (1729), foi construída polo primeiro duque, Alachis. No que atinxe á posición desta última, nos traballos de escavación da actual *Piazza della Vittoria (Brescia)*, que tiveron lugar nos anos trinta do século XX, atopáronse restos dun edificio cunha ampliación anexa de época tardoantiga ou altomedieval. Segundo Brogiolo (1993) poderían ser asociados a un palacio público construído en época ostrogoda e despois volto a empregar polos longobardos.
## República de Venecia
No ordenamento xudicial máis antigo do Ducado de Venecia a *Curia ducis* era o órgano destinado a asistir ao Dogo na administración da xustiza. A curia compúñase de *iudices* provenientes da clase patricia e participaban non só nos *placita*, senón tamén nas decisións políticas e administrativas.

Co declive do poder ducal e a formación progresiva da República de Venecia, a *Curia ducis* veu redimensionado o seu papel e evolucionou nas seis Cortes de Palacio, maxistraturas con simples funcións xudiciais.
## Notas
Forno dos Mouros

O nome de **Forno dos Mouros** dá nome a tres dolmens galegos:

***Forno dos Mouros**, no concello de Mañón;
***Forno dos Mouros**, no concello de Ortigueira;
***Forno dos Mouros**, no concello de Toques;

## Véxase tamén
*Fornela dos Mouros
Necrópole de Santa Mariña

A **Necrópole de Santa Mariña** é un conxunto de 40 mámoas, situado no monte de Santa Mariña, entre as parroquias luguesas do Viso (O Incio), Formigueiros (Samos) e Loureiro (Sarria). Constitúe unha das máis relevantes concentracións de arquitectura tumularia de todo o noroeste peninsular. O conxunto foi declarado Ben de Interese Cultural en 2006.

## Características 
A necrópole foi construída entre o neolítico final (milenio IV ane) e o bronce inicial (milenio II ane), polo que existe unha gran diversidade nas dimensións e forma das antas e na ocupación do espazo funerario. En ocasións os monumentos están moi próximos e mesmo se superpoñen, e mesmo existe un lugar xerárquico no caso de tres elementos, desde os que son percibidos a metade dos integrantes da necrópole.

Amais das corenta medorras, o conxunto declarado ben de interese cultural inclúe tres gravados rupestres e un camiño real da idade moderna.

## Notas
Diocese católica latina de Bilbao

A **diocese de Bilbao** (en latín: *Dioecesis Flaviobrigensis*, en éuscaro: *Bilboko Elizbarrutia*) é unha sé episcopal da Igrexa Católica de rito latino en España. Fai parte da provincia eclesiástica de Burgos, e o seu ordinario actual é o bispo Mario Iceta.

## Territorio 
[miniatura|esquerda|250px|Localización e extensión da diocese de Bilbao na [arquidiocese de Burgos.]]
O territorio da diocese coincide co da provincia de Biscaia (parte da comunidade autónoma do País Vasco), con só dúas excepcións: o enclave biscaíño de Orduña, que pertence á diocese de Vitoria, e o municipio cántabro de Valle de Villaverde, que forma parte da diocese bilbaína.

Limita coas dioceses de Santander, Vitoria e San Sebastián.

## Historia 
A diocese de Bilbao foi erixida por Pío XII a través da bula *Quo Commodius* do 2 de novembro de 1949 como unha desmembración da Diocese de Vitoria.

O nome latino de *Dioecesis Flaviobrigensis* foille imposto pola bula de erección ao supoñer que Bilbao foi o lugar onde estivo asentada a cidade hispanorromana de *Colonia Flaviobrigensium*, feito que o historiador Andrés Eliseo de Mañaricúa y Nuere considera pouco probable.
## Santos e beatos 
O patrono da diocese de Bilbao é santo Ignacio de Loiola. San Valentín de Berriochoa, primeiro mártir biscaíño canonizado, está considerado como patrono secundario da diocese.

Ademais dos anteriores, a diocese de Bilbao celebra no seu calendario litúrxico propio as memorias dos seguintes santos e beatos, vencellados a diocese por nacemento ou por vivir nela:
* Santa María Josefa Sancho
* Beata María Dolores Rodríguez Sopeña
* Beata Rafaela de Ybarra
* Beato León Inchausti Minteguía
* Beato Domingo Iturrate
* Beata Margarita Maturana
* Beato Francisco Gárate
* Beatas Francisca de Amezua, María Consuelo Cuñado e Feliciana Uribe

A Virxe de Begoña, advocación da Virxe María que é venerada no santuario do mesmo nome, é patroa do Señorío de Biscaia, mais non da diocese de Bilbao; porén, celébrase con rango de solemnidade.

## Episcopoloxio 
Dende o seu establecemento, os bispos diocesanos de Bilbao teñen sido os seguintes:
# Casimiro Morcillo (1950 - 1955, nomeado arcebispo de Zaragoza)
# Pablo Gúrpide (1955 - 1968, finado)
# Antonio Añoveros (1971 - 1978, renuncia)
# Luis María de Larrea (1979 - 1995, retirado)
# Ricardo Blázquez (1995 - 2010, nomeado arcebispo de Valladolid)
# Mario Iceta (2010 - 2020, nomeado arcebispo de Burgos)
# Joseba Segura (dende o 3 de xullo de 2021)

Nos períodos nos que a sé estivo vacante, os administradores apostólicos da mesma foron os seguintes:
* 1968 - 1971: José María Cirarda
* 1978 - 1979: Juan María Uriarte
* 2010: Mario Iceta
* 2020 - 2021: Joseba Segura

Os bispos auxiliares de Bilbao teñen sido os seguintes:
* Juan María Uriarte (1976 - 1991)
* Carmelo Etxenagusia (1995 - 2008)
* Mario Iceta (2008 - 2010)
* Joseba Segura (2019 - 2021)

## Véxase tamén 
### Ligazóns externas 
* Diocese de Bilbao (sitio oficial)  .
Esgrima nos Xogos Olímpicos de 1936

Nos **Xogos Olímpicos de 1936** celebrados en Berlín realizáronse sete probas de esgrima, seis en categoría masculina e unha en categoría feminina.

## Medallas 
### Categoría masculina 
### Categoría feminina 
## Nacións participantes 
Un total de 311 tiradores (270 homes e 41 mulleres) de 29 nacións competiron nos Xogos de Berlín:

*  (11)
*  (15)
*  (20)
*  (6)
*  (1)
* 20px Canadá (8)
*  (7)
*  (1)
*  (13)
*  (9)
* 20px Exipto (6)
*  (19)
* 20px Alemaña (16)
*  (18)
* 20px Grecia (8)
*  (19)
* 20px Italia (16)
*  (2)
*  (11)
*  (5)
*  (11)
*  (5)
*  (7)
*  (13)
*  (18)
*  (7)
*  (22)
*  (5)
* 20px Iugoslavia (12)

## Medalleiro por países 
## Véxase tamén 
### Ligazóns externas 
* www.olympic.org - Buscador olímpico
Nantosuelta

[miniatura|Representación de Nantosuelta de [Speyer, co seu cetro distintivo e as aves. A cabeza de Sol pode verse no tímpano.]]
Na relixión celta, **Nantosuelta** foi unha deusa da natureza, da terra, o lume e a fertilidade. Os mediomátricos (Alsacia e Lorena) representárona na súa arte sostendo unha casa ou un pombal. Outras representacións amósana cunha maceta ou unha colmea de abellas. Coñécese o culto a Nantosuelta a través de estatuas e inscricións. Foi vinculada con Sucellos. Por outra banda, o seu símbolo do corvo relaciónana tamén como deusa dos mortos.

## Véxase tamén 
### Bibliografía 
* *Année Epigraphique*, volume 1896.
* Centre for Advanced Welsh and Celtic Studies. Proto-Celtic—English lexicon . Universidade de Gales. 
* *Corpus Inscriptionum Latinarum* (CIL), volume 13, *Tres Galliae*.
* Delamarre, X. (2003). *Dictionnaire de la Langue Gauloise*. 2nd edition. París, Editions Errance. ISBN 2-87772-237-6
* Deyts, S., Ed. (1998) *A la rencontre des Dieux gaulois, un défi à César*. París, Réunion des Musées Nationaux. ISBN 2-7118-3851-X
* Jufer, N. e T. Luginbühl (2001) *Répertoire des dieux gaulois*. París, Editions Errance. ISBN 2-87772-200-7
* Le Roux (1952) "Le soleil dans les langues Celtiques." *Ogham* **4**, p.&nbsp;93.
* Olmstead, G. (1994) *The Gods of the Celts and the Indoeuropeans*. Innsbrucker Beiträge zur Kulturwissenschaft-Archaeolingua, Sonderheft 92.
* Polomé, E. C. (1997) *Zeitschrift für celtische Philologie*, **49-50**.
* Porkorny, Julius (1959) *Indogermanisches etymologisches Wörterbuch* Berlín: Franke Verlag
* Reinach, S. (1922) *Cultes, mythes et religions*.
Diego Sánchez de la Cruz

**Diego Sánchez de la Cruz**, nado en Santiago de Compostela, é un xornalista galego, especializado en economía.

## Traxectoria 
Licenciouse en Xornalismo pola Universidade Antonio de Nebrija e obtivo un máster en Relacións Internacionais polo Instituto de Empresa de Madrid. Tamén desenvolve a docencia no Instituto de Empresa.

Como xornalista especializado en economía, ten colaborado con medios de comunicación como *El Correo Gallego*, *Libertad Digital* ou *La Gaceta*, ademais de manter un blog persoal centrado en economía. É seguidor das teorías austríacas e dunha liberalización máxima da economía.

## Véxase tamén 
### Ligazóns externas 
* Blog xornalístico
Segomo

Na relixión celta, **Segomo** ("gañador, poderoso") foi un deus da guerra adorado na Galia. Nos tempos do Imperio Romano foi comparado a Marte e Hércules. Relacionóuselle con Cocidius, un deus semellante adorado en Britania. Comunmente é asociado coa aguia ou co falcón. Pode ter tamén relación co nome do lendario Gran Rei de Irlanda Nia Segamain, que se traduce como "fillo da irmá ou campión de Segamon".

## Notas
Sirona

miniatura|dereita|250px|Mapa da distribución das inscricións e representacións de Sirona.
No politeísmo celta, **Sirona** foi unha deusa louvada principalmente na zona leste e central da Galia, e ó longo do Danubio. Unha deidade da curación, está asociada coas fontes termais. Os seus atributos son as cobras e os ovos. Ás veces era representada con Apolo Grannus ou Apolo Bormánico. Era particularmente adorada polos tréveros no Val do Mosela.

## Etimoloxía e fontes epigráficas 
O seu nome significa "estrela", "astro", é a deusa do luar, asimilable á Diana romana. A luz da lúa, de acordo coas antigas crenzas, ten un papel de atracción das augas subterráneas. De aí provén a crenza dos xardineiros no calendario lunar. Téñase tamén en conta o efecto das mareas, relacionado coas fases da Lúa, ou en grandes volumes de auga. 

O nome da deusa atópase escrito de diversas maneiras: Sirona, Đirona, Thirona, o que indica unha certa dificultade para captar o son inicial no alfabeto latino. O símbolo Đ emprégase para representar o *Tau Gallicum*. O seu significado, coa raíz gala *ster*-, podería ser "estelar" ou "astral" e o sufixo *-on*, "grande", a miúdo asociado ós nomes das divindades celtas como Epona, Dea Matrona ou Maponos.

## Notas
Virotutis

**Virotutis** é un deus celta epíteto do deus Apolo. O epíteto interpretouse co significado de "Benfeitor da humanidade". Apolo Virotutis foi adorado, entre outros lugares, en Fins d'Annecy (Alta Savoia) e Jublains (Maine e Loira).

## Etimoloxía 
A etimoloxía do nome Virotutis é incerta. Suponse que o nome está formado polas raíces *Uiro-, que significa *home*, ou *masculino*, e *teutā-, que significa *persoa*, *pobo*.

## Véxase tamén 
### Bibliografía 
* *Dictionary of Celtic Myth and Legend.* Miranda Green. Thames and Hudson Ltd. Londres. 1997
Palosanto

***Palosanto*** é o oitavo álbum de estudio do músico de rock español Enrique Bunbury. O disco publicouse o 29 de outubro de 2013.

O primeiro sinxelo estreouse o 17 de setembro de 2013 acompañado dun vídeo, no que participa o xornalista Iker Jiménez; do vídeo estivo a cargo Alexis Morante.

## Cancións 
## Véxase tamén 
### Ligazóns externas 
* Páxina oficial de Enrique Bunbury
Esgrima nos Xogos Olímpicos de 1948

Nos **Xogos Olímpicos de 1948** celebrados en Londres realizáronse sete probas de esgrima, seis en categoría masculina e unha en categoría feminina, entre os días 30 de xullo e 13 de agosto de 1948 no Palacio da Enxeñería situado á beira do Estadio de Wembley.

## Medallas 
### Categoría masculina 
### Categoría feminina 
## Nacións participantes 
Un total de 294 tiradores (255 homes e 39 mulleres) de 30 nacións competiron nos Xogos de Londres:

*  (19)
*  (7)
*  (18)
*  (7)
* 20px Canadá (6)
*  (3)
*  (2)
*  (6)
*  (5)
*  (15)
* 20px Exipto (9)
*  (6)
*  (21)
*  (19)
* 20px Grecia (6)
* 20px Hungría (18)
*  (5)
*  (19)
*  (6)
*  (9)
*  (9)
*  (5)
*  (3)
*  (7)
*  (6)
*  (8)
*  (19)
*  (6)
*  (20)
*  (5)

## Medalleiro por países 
## Véxase tamén 
### Ligazóns externas 
* www.olympic.org - Buscador olímpico 
* www.sports-reference.com - Esgrima 1948
Visucius

dereita|miniatura|Mapa da distribución das inscricións dedicadas a Mercurio Visucius.
**Visucius** foi un deus celta, comunmente identificado con Mercurio. Foi adorado principalmente no leste da Galia, en Tréveris e no Rin, e o seu nome coñécese grazas a dez inscricións dedicatorias. Unha desas inscricións foi atopada en Bordeos. Visucius é xunto con Gebrinius e Cissonius, os epítetos máis comúns do Mercurio galo.

O nome ten sido interpretado co significado "dos corvos" ou "erudito"; da raíz protocelta **weiko-* 'corvo' e **witsu-* 'coñecemento'.

## Notas
Karen Lachmann

**Karen Vilhelmine Lachmann**, nada en Pequín o 30 de maio de 1916 e finada en Hellerup o 30 de setembro de 1962, foi unha tiradora de esgrima danesa, gañadora de dúas medallas olímpicas en florete.

## Traxectoria 
Karen practicou esgrima desde nova, en 1931 entrou no club de esgrima Cirklen e a partir de 1935 pertenceu ao Trekanten. Competiu en catro Xogos Olímpicos 1936 en Berlín, 1948 en Londres, 1952 en Helsinqui e 1956 en Melbourne. En todos eles chegou á final cos seguintes resultados: En 1936 chegou á quinta praza, en 1948 levou a medalla de prata, en 1952 a de bronce e en 1956 quedou de sexta.

Logrou grandes resultados noutras competicións, en 1937 foi bronce co equipo danés nos mundiais, logrando o ouro nas edicións de 1947 e 1948 e a prata en individual en 1949. Deixou de competir por un tempo por problemas nas costas pero xa en 1951 volveu á alta competición, gañou o campionato dinamarqués e foi prata nos mundiais dese ano e ouro individual en 1954, ademais gañou todos os campionatos nacionais daneses entre 1951 e 1957. En 1958 tivo que deixar a competición para someterse a unha nova operación pero en 1959 volveu gañar os campionatos nacionais.

Durante a segunda guerra mundial foi brevemente membro do consello da Federación Danesa de Esgrima, foi tamén presidenta do seu club, o Trekanten, desde 1955 ata a súa morte e membro do Comité Olímpico Danés en 1962 pouco antes de morrer.

## Véxase tamén 
## Ligazóns externas 
* 
*
Luís Carlos Correia Pinto

**Luís Carlos Correia Pinto**, coñecido como **Luisinho**, nado en Porto o 5 de maio de 1985, é un futbolista portugués. Xoga de lateral esquerdo e o seu equipo actual é o Leixões SC.

## Traxectoria 
O 19 de agosto de 2013 fichou polo Deportivo da Coruña, acabado de descender a Segunda División, procedente do Benfica. Fixo o seu debut na xornada 3, nunha vitoria fronte o Sabadell a domicilio (0–3), chegando o seu primeiro gol na xornada 14, nunha vitoria fronte o RCD Mallorca en Riazor (3–1). Ese ano o club coruñés ascendeu a Primeira División, participando Luisinho en 31 partidos e anotando 3 goles.

O 4 de decembro de 2014 renovou co club coruñés até xuño de 2018. O 9 de outubro de 2017 anunciouse a súa renovación, ampliando o seu contrato até xuño de 2020.

O 15 de xuño de 2018, o Deportivo e o SD Huesca, ascendido por primeira vez na súa historia a Primeira División, chegaron a un acordo para o traspaso de Luisinho tras cinco tempadas na Coruña.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Soccerway
Eva Fjellerup

**Eva Fjellerup**, nada en Gentofte o 30 de abril de 1962, é unha pentatleta e tiradora de esgrima danesa.

## Traxectoria 
Fjellerup criouse en Blovstrød ao norte de Copenhaguen. Comezou a practicar natación adestrada pola campioa dos anos trinta Ragnhild Hveger, pero cambiou ao péntatlon moderno con dezaseis anos, entrando no equipo feminino danés en 1978. En 1987 estableceuse en Estocolmo para prepararse na Bosöns Idrottsfolkhögskola, escola deportiva de alto rendemento. Alí fixo grandes progresos, en esgrima adestrouna o mestre de armas, medallista olímpico húngaro e adestrador do equipo sueco Béla Rerrich. En 1990 gañou o seu primeiro campionato do mundo de péntatlon moderno, aos que seguiron os de 1991, 1993 e 1994 e cinco campionatos nacionais ( 1989, 1990, 1992, 1994 e 1995). Así como as Copas do Mundo de 1994 e 1996. Fjellerup tamén formou parte do equipo danés de tríatlon. Nos Xogos Olímpicos de 1996 non formaba parte do programa olímpico ningunha proba de péntantlo moderno feminino, así que Fjellerup cualificouse para os Xogos en esgrima, competindo en espada quedando no posto 32.

Foi presentadora durante algún tempo do programa deportivo B&U Sport da Danmarks Radio.

## Véxase tamén 
### Ligazóns externas
* Dansk Kvindebiografisk Leksikon – Eva Fjellerup 
* Sports-reference – Eva Fjellerup
País Leonés

[miniatura|Bandeira leonesista vencellada á [esquerda política.]]
miniatura|right|200px|Bisbarras do País Leonés
O **País Leonés**  (*País Llionés* ou *País Llïonés* en leonés) é, segundo os rexionalistas leoneses, o territorio formado polas provincias españolas de León, Zamora e Salamanca, onde se estenden a lingua e cultura leonesas. Coincide co Reino de León definido na división administrativa realizada por Javier de Burgos por medio do Real Decreto de 30 de novembro de 1833, pero a súa definición non coincide plenamente co reino de León histórico pois este abranguía un territorio máis extenso.

Porén, os límites do País Leonés non son de todo precisos, pois algúns sectores leonesistas inclúen neste territorios do pasado histórico do Reino de León ou de proclamada cultura leonesa (principalmente aqueles nos que se falan variantes do asturleonés). Deste xeito, formarían tamén parte do País Leonés a Franxa do Carrión (Palencia), a marxe dereita do río Valderaduey (Valladolid), a franxa occidental da provincia de Valladolid, Valdeorras (Ourense), e a bisbarra do Barco de Ávila (Ávila), onde se falaría asturleonés oriental;  e os territorios portugueses do río Sabor (Sendim e Miranda do Douro, onde falan unha variante do asturleonés occidental coñecida como mirandés, que é oficial en Portugal).

## Notas 
## Véxase tamén 
### Outros artigos 
* Pobo leonés
Mogons

**Mogons** ou **Moguns** foi un deus adorado en Britania e na Galia. As principais evidencias do seu culto son altares dedicados a este deus feitos polos soldados romanos, pero esta deidade non é nativa dos pobos itálicos senón que é celta. Nas inscricións aparece escrito como **Mogetios, Mogounos, Mogti, Mounti, Mogont, Mogunt**. Non todas estas palabras están necesariamente no caso nominativo. Por exemplo, *Mounti* é un dativo, probablemente *Mogunti, dun hipotético nominativo, *Moguns.

Etimoloxicamante, o nome pode parecer a palabra *Forza ou poder* personificada. Foi traducido tamén como *grandeza* ou *o grande*. O feito de que soldados comúns o adoptasen tende a apoiar a interpretación de "forte" ou "eficaz" no canto da auto-glorificación.

## Véxase tamén 
### Ligazóns externas 
*Voreda 
*Castra Exploratorum
*Habitancum
*Bremenium
*Vindolanda
Río Negro, río Tera

O **río Negro** é un curso fluvial do noroeste da provincia de Zamora. Nace na serra da Cabreira e desauga no río Tera. Debe o seu nome por unhas algas que poboan os seus fondos e que na época estival adquiren unha cor escura.

## Traxectoria 
Nace en pico Muelo de Reigada, pertencente á localidade de Escuredo (Rosinos de la Requejada), case no límite coa provincia de León. Á altura de Rioconejos recibe as augas do río Sapo e uns quilómetros máis abaixo, no termo de Rionegro del Puente (aínda que nun tramo de río agora convertido en central hidroeléctrica co Salto da Nosa Señora de Agavanzal) desemboca no río Tera. É un río de augas moi limpas e que conserva aínda especies de gran valor ecolóxico.
Esgrima nos Xogos Olímpicos de 1952

Nos **Xogos Olímpicos de 1952** celebrados en Helsinqui realizáronse sete probas de esgrima, seis en categoría masculina e unha en categoría feminina, entre o 21 de xullo e o 1 de agosto.

## Medallas 
### Categoría masculina 
### Categoría feminina 
## Nacións participantes 
Un total de 286 tiradores (249 homes e 37 mulleres) de 32 nacións competiron nos Xogos de Helsinqui:

*  (11)
*  (8)
*  (6)
*  (14)
*  (5)
* 20px Canadá (2)
*  (1)
*  (12)
* 20px Exipto (8)
*  (11)
*  (21)
*  (9)
*  (17)
*  (3)
* 20px Hungría (17)
*  (4)
*  (18)
*  (1)
*  (4)
*  (4)
*  (5)
*  (13)
*  (10)
*  (8)
* 20px Sarre (5)
*  (16)
*  (10)
*  (10)
*  (20)
*  (2)
*  (10)
* 20px Vietnam (1)

## Medalleiro por países 
## Véxase tamén 
### Ligazóns externas 
* www.olympic.org - Buscador olímpico 
* www.sports-reference.com - Esgrima 1952